open-index/open-wikipedia-markdown huggingface dataset:
Chowder

**Chowder** oli yhdysvaltalainen Emmy-palkittu piirrossarja, jonka loi C. H. Greenblatt Cartoon Networkille. Sarjan päähahmo on nuori lapsi nimeltä Chowder, joka on kokki Mung Daalin opissa. Daal omistaa ruokapalveluyhtiön Marsipani-kaupungissa. Sarja on sekoitus perinteistä käsin tehtyä animointia, stop motionia ja nukketeatteria.

*Chowderia* esitettiin ensi kerran Yhdysvalloissa 2. marraskuuta 2007, minkä jälkeen siitä on esitetty yhteensä 20 jaksoa. Suomessa sarjaa on esitetty maksullisella Cartoon Networkilla 4. elokuuta 2008 lähtien.

## Hahmot
* **Chowder** on sarjan päähahmo, joka on pieni ja omalaatuinen lapsi. Hän työskentelee kokki Mung Daalin oppipoikana. Lisäksi Chowder asustaa Mung Daalin ja hänen vaimonsa Trufflesin kanssa samassa talossa. Chowder haluaa tulla loistavaksi kokiksi, mutta hän on turhan malttamaton. Chowder on lähestulkoon aina nälkäinen ja syö mitä tahansa, jopa asiakkaiden tilaukset. Sarjan luojan Greenblattin mukaan hahmo on sekoitus kissaa, karhua ja jänistä.

* **Mung Daal** on maailman paras kokki, joka työskentelee omassa tilausruokakaupassa Catering-yhtiössä yhdessä vaimonsa Trufflesin, apulaisensa Shnitzelin ja oppipoikansa Chowderin kanssa. Hahmon tarkkaa ikää ei ole paljastettu sarjan aikana, mutta hänen on mainittu tehneen ruokaa vähintään 386 vuotta ja olleensa naimisissa 450 vuotta.

* **Shnitzel** on kivihirviö ja ammattilaiskokki, joka työskentelee Mung Daalin Catering tilausruokakaupassa. Hänen sanavarastonsa perustuu lähestulkoon ainoastaan sanaan "Radda", mutta hänen on kuultu sanovan joskus yksinkertaisia sanoja kuten "okay" ja "oh". Useimmiten Shnitzel tyytyy tekemään vain siivous- ja hanttihommia. Alun perin hahmon ääneksi oli kaavailtu Kevin Michael Richardsonia, joka toimi sarjan avausjaksossa "The Froggy Apple Crumble Thumpkin" Shnitzelin äänenä. Hän ei kuitenkaan voinut jatkaa roolissa vakituisesti muiden projektien vuoksi ja Richardsonin korvasi parhaiten Benderin äänenä tunnettu John DiMaggio.

* **Truffles** on Mung Daalin vaimo, joka pääasiassa hoitaa liikeasiat ja asiakaspalvelun liikkeessä. Hän on käytännöllinen mutta heikkohermoinen sienikeiju, ja menettää usein hermonsa aviomieheensä, työntekijöihin ja asiakkaisiin.

* Gazpacho on kauppias torilla
* Panini
* Ms. Endive
* Kimchi
* Gorgonzola

## Tapahtumapaikka
Sarja sijoittuu kuvitteelliseen Marsipaani-kaupunkiin. Marsipaani pohjautuu hieman New Yorkiin, jossa esiintyy useita kulttuurillisia eroja. Kaupunki on laaja ja lähestulkoon loppumaton, ja siellä on marokkolaisia ja intialaisia rakennelmia. Kaupungin asukkaat ovat useimmiten ihmismäisiä eläimiä ja varsinaisia ihmisiä kaupungissa on todella vähän.

## Äänirooleissa

## Lähteet

## Aiheesta muualla
* Sarjan promootio sivu 
* TV.com
Peter Pan ja paluu Mikä-mikä-maahan

**Peter Pan ja paluu Mikä-mikä-maahan** ( tai *Return to Neverland*) on animaatioelokuva, joka sai ensi-iltansa 15. helmikuuta 2002. Se julkaistiin DVD:lle 27. marraskuuta 2007.

## Juoni

Englantiin on syttynyt sota ja Leena jää kotiin lapsiensa Jaanan ja Janin kanssa. Hän kertoo lapsilleen tarinoita Peter Panista, mutta Jaana ei usko äitinsä kertomuksia ja heille tulee riita. Hän nukahtaa huoneeseensa, kunnes Kapteeni Koukku saapuu miehistöineen kaappaamaan hänet ja he vievät hänet Mikä-mikä-maahan, jossa Peter Pan pelastaa Jaanan. Mikä-mikä-maassa hän tutustuu Kadonneisiin poikiin ja Helinä-keijuun. Kun heille tulee riitaa keskenään Jaana kääntyy Kapteeni Koukun puoleen, muttei osaa aavistaa, että tämä salaa juonii hänen selkänsä takana. Koukku ehdottaa, että jos Jaana auttaa löytämään hänen aarteensa sijainnin, hän vie Jaanan takaisin Lontooseen. Koukun kaapattua Peterin Jaana kääntyy Helinä-keijun puoleen ja he yhdessä pelastavat hänet ja Kadonneet pojat. Jaana herää unesta ja kertoo veljelleen mitä on kokenut.

## Ääninäyttelijät

Suomenkielisen version sivurooleista vastaavat Markus Bäckman, Jarkko Tiainen, Emilia Sankari, Oskari Tamminen, Annamari Metsävainio, Hannele Karppinen, Ari Parviainen ja Ralf Öhberg. Ohjauksesta ja kääntämisestä vastasi Annamari Metsävainio.

## Lähteet
* Elokuvan lopputekstit

## Aiheesta muualla
*
Nivelles

**Nivelles** (), ) on kunta ja kaupunki Belgiassa, Vallonian Brabantin provinssissa. Kunta kuuluu Nivellesin arrondissementtiin. Pinta-alaa Nivellesillä on 60,6 neliökilometriä. 1. tammikuuta 2007 kunnassa oli 24&nbsp;622 asukasta ja asukastiheys oli 406 as./km². Kunnan pormestarina toimii Pierre Huart.

Nivelles muodostuu seuraavista osista: Baulers, Bornival, Thines ja Monstreux.

Nivellesin ystävyyskaupunki on Saintes Ranskassa.

Kunnan alueella sijainneella Nivelles-Baulersin radalla ajettiin vuosina 1972 ja 1974 Formula 1 -osakilpailu. Myöhemmin radan tilalle on rakennettu teollisuusalue. 

## Historia
Nivelles syntyi ja kehittyi vuonna 648 perustetun Sainte-Gertruden luostarin ympärille. Luostarin perusti Pyhä Gertrud, Austrasian major domus Pipin I:n tytär, merovingikuningas Klotar II:n neuvosta.

Vuonna 1830, Belgian vallankumouksen aikana Nivelles oli yksi ensimmäisistä kaupungeista, joka lähetti sotajoukkoja taistelemaan Brysseliin. Seuraavina vuosina kaupungin raskas teollisuus alkoi kasvaa. Nivellesissä oli muun muassa rautatieteollisuutta. Toisen maailmansodan aikana, 14. toukokuuta 1940 lähes koko kaupungin keskusta tuhoutui. Ainoastaan collegiate-kirkon muurit jäivät jäljelle. Kirkon uudelleenrakennustyöt saatiin valmiiksi vuonna 1984.

## Kuuluisia asukkaita
*Pipin I (n. 580–640), merovingikuningas Klotar II:n neuvonantaja ja Austrasian major domus
*Johann Tserclaes (1559–1632), kenraali kolmikymmenvuotisessa sodassa
*Louis-Joseph Seutin (1793–1862), tohtori ja kirurgi 
*Jules Louis Guillery (1824–1902), lakimies ja poliitikko 
*Henri Delmotte (1822–1884), novellisti
*Didier Theys (s. 1956), ralliautoilija

## Lähteet

## Aiheesta muualla

* Kunnan kotisivut
Uinnin pitkän radan Euroopan-mestaruuskilpailut 2002

**Uinnin pitkän radan Euroopan-mestaruuskilpailut** järjestettiin vuonna 2002 26. kertaa. Kilpailut pidettiin Saksan Berliinissä 25. heinäkuuta – 4. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt ja taitouinti. Avovesiuinti järjestettiin Potsdamissa ja uutena lajina oli 10 kilometrin matka, sekä miehille että naisille.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Latvijas Pasts

**Latvijas Pasts** () on Latvian valtiollinen postiyhtiö, joka perustettiin vuonna 1992. Postitoiminnan historia Latviassa ulottuu kuitenkin aina 1200-luvulle saakka, jolloin Riika kuului Liivinmaan ritarikunnan ja Hansaliiton postialueeseen.

Latvijas Pasts perustettiin 2. tammikuuta 1992 pian Latvian neuvostomiehityksen päättymisen jälkeen. Samana vuonna Maailman postiliitto päätti Latvian jäsenyyden palauttamisesta järjestössä. Latvian liityttyä Euroopan unionin jäseneksi 1. toukokuuta 2004 tulivat voimaan myös postilain muutokset, jotka velvoittivat Latvijas Pastsin monopolin asteittaiseen purkamiseen vuoteen 2013 mennessä. Latvian postimarkkinat avautuivatkin kokonaan kilpailulle 1. tammikuuta 2013.

## Lähteet

## Aiheesta muualla
* Latvijas Pasts
Uinnin pitkän radan Euroopan-mestaruuskilpailut 2000

**Uinnin pitkän radan Euroopan-mestaruuskilpailut** järjestettiin 25. kerran 28. kesäkuuta – 9. heinäkuuta vuonna 2000. Uinti-, uimahyppy- ja taitouintikilpailut pidettiin Helsingissä, Mäkelänrinteen uintikeskuksessa ja avovesiuintikilpailut Solvallan urheiluopiston läheisyydessä, Nuuksion Pitkäjärvellä Espoossa. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt ja taitouinti.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Vieskalainen

**Vieskalainen** oli vuonna 1997 perustettu kerran viikossa, torstaisin ilmestynyt ilmaisjakelulehti, jonka jakelualue oli Alavieska, Sievi ja Ylivieska. Lehteä jaettiin noin kerran kuukaudessa myös muihin lähikuntiin jakelumäärien vaihdellessa välillä 10&nbsp;500−30&nbsp;400 kpl. Lehti painettiin Suomalainen Lehtipaino Oy:ssä Kajaanissa.
Lehden julkaisu lopetettiin toukokuussa 2013 

## Historia

Lehden ensimmäinen kustantaja Vieskalainen Oy on ollut olemassa vuodesta 1990, mutta se alkoi julkaista Vieskalainen-lehteä vasta syyskuussa 1997 Vieskan Viikko -lehden lopetettua toimintansa. Päätoimittajaksi ja toimitusjohtajaksi valittiin Viestimix Ky:n toimitusjohtaja Esa Valli. Toimitusjohtajaksi ryhtyi 2000 Tiina Suni. Lehti siirtyi Alma Media -konserniin kuuluvan Suomen Paikallissanomien omistukseen marraskuussa 2004 ja sen toimituskunta yhdistettiin konserniin aikaisemmin kuuluneeseen Oulun Eteläinen -lehteen. Vuoden 2009 joulukuussa lehti siirtyi Alma Medialta edelleen Jokilaaksojen Kustannus Oy:n haltuun, joka julkaisee Ylivieskassa Kalajokilaakso-lehteä.

## Päätoimittajat

* Esa Valli 1997-2004
* Marjaana Knuutila 2004-2006
* Erkki Heikkilä 2006-2007
* Teijo Mäki 2007-2009
* Seppo Kangas 2009-

## Lehtiä eri vuosilta

Lehden ulkoasu on huomattavasti uudistunut kahdesti, marraskuussa 2004 lehden siirryttyä Suomen Paikallissanomille ja kesäkuussa 2008 lehtien ulkomittojen muututtua painopaikan siirtyessä Oulaisista Kajaaniin.

## Lähteet
* 
* 
* 

### Viitteet

## Aiheesta muualla
* Lehden kotisivut 
* Suomen Paikallissanomat Oy
Mohamed Farrah Aidid

**Mohamed Farrah Hassan Aidid** (; 15. joulukuuta  1934 – 2. elokuuta 1996) oli ristiriitainen somalijohtaja, jota usein kuvattiin sotaherraksi. Hän oli Yhdistyneen somalikongressin (USC) ja myöhemmän Somalian kansallisen allianssin (SNA) puheenjohtaja, joka ajoi Mohamed Siad Barren diktatuurihallituksen pääkaupungista Mogadishusta ja lopulta koko Somaliasta. Myöhemmin hän haastoi YK:n ja sen joukkojen läsnäolon maassa ja onnistuikin tässä.

## Elämäkerta

Aidid syntyi Hawiye-klaaniin Mudugin alueella Somaliassa. Hän opiskeli Roomassa ja Moskovassa ja oli poliisivoimissa 1950-luvulla. Myöhemmin hän nousi Siad Barren joukoissa kenraaliksi ja palveli Ogadenin sodassa Etiopiaa vastaan. Hän oli myös Barren hallituksessa ja Somalian suurlähettiläänä Intiassa ennen kuin hänet nimitettiin tiedustelupäälliköksi.

Barre epäili Aididin suunnittelevan vallankaappausta ja vangitsi tämän ennaltaehkäisevänä toimena kuudeksi vuodeksi. Aididin klaanin onnistui lopulta kukistaa Barren hallinto ja kasvattaa vaikutusvaltaansa tulevassa Somalian sisällissodassa. Sisällissodassa Aididia pidettiin ylimpänä sotaherrana. Hän hävisi kuitenkin kilpailevalle sotaherralle, mikä mahdollisti YK:n rauhanturvaajien tulon alueelle. Aidid esti kansainvälisten YK:n rauhanturvajoukkojen toimintaa 1992.
Yhdysvallat lupasi hänen päästään 25&nbsp;000 dollarin palkkion ja yritti pidättää hänet sekä tuomita sotarikoksista. Tapahtumat johtivat Mogadishun taisteluun 1993. Yhdysvaltalaiset joukot vetäytyivät Somaliasta maaliskuussa 1995.

Aidid julisti itsensä Somalian presidentiksi kesäkuussa 1995. Hänen hallintoaan ei tunnustettu kansainvälisesti, ja se kävi valtakamppailua muiden muassa entistä presidenttiä Ali Mahdi Mohamedia vastaan. Aidid kuoli 2. elokuuta 1996 viikkoa aikaisemmin saamiinsa ampumahaavoihin.

## Lähteet
Aleksei Mišin

**Aleksei Vladimirovitš Mišin** (, s. 8. helmikuuta 1979 Ruzajevka, Mordvalaisten ASNT, Neuvostoliitto) on venäläinen kreikkalais-roomalaisen tyylin painija, olympiavoittaja sekä maailman- ja Euroopan mestari. Hän on 174 senttimetriä pitkä ja painaa 88 kilogrammaa.

Mišin voitti 84-kiloisten sarjan olympiakultaa Ateenassa 2004. Pekingissä 2008 hän oli yhdeksäs. MM-kilpailuista Mišin on saavuttanut kultamitalin Bakusta 2007, hopeaa Patraksesta 2001 (76 kg, loppuotteluvastustaja Ruotsin Ara Abrahamian) ja Budapestista 2005 (loppuottelussa vastassa Ali Selomov) sekä pronssia Guangzhousta 2006 ja Moskovasta 2010. Euroopan mestaruuden Mišin on voittanut viidesti: Istanbulissa 2001 (76 kg), Belgradissa 2003, Varnassa 2005,  Sofiassa 2007 ja Vilnassa 2009. Lisäksi hänellä on yksi EM-hopea. Mišin on voittanut myös sotilaiden maailmanmestaruuden vuonna 2002 ja kultamitalin sotilaiden maailmankisoista 2007.

## Lähteet
* Foldeak.com:in painitietokanta  
* Aleksey Mishin Biography and Olympic Results  Sports Reference LLC. 
* Profiili FILA:n sivustolla
Hadžimurat Gatsalov

**Hadžimurat Soltanovitš Gatsalov** (s. 11. joulukuuta 1982) on venäläinen vapaapainija, olympiavoittaja, viisinkertainen maailmanmestari ja kolminkertainen Euroopan-mestari. Gatsalovin seura on Venäjän armeijan keskusurheiluseura. Venäjän maajoukkueeseen hän on kuulunut vuodesta 2001 lähtien. Kansallisuudeltaan hän on osseetti. 

Ensimmäisissä maajoukkue-edustustehtävissään maailmancupissa vuonna 2001 Gatsalov sijoittui sarjassaan 85-kiloisissa kuudenneksi. Saman vuoden elokuussa hän voitti juniorien maailmanmestaruuden ja sijoittui sotilaiden MM-kisoissa hopealle 97-kiloisissa. Vuosina 2002 ja 2003 Gatsalov voitti sarjansa maailmancupissa. 

Vuonna 2003 Gatsalov siirtyi 96 kilogramman painoluokkaan. Riian EM-kisoissa hän voitti aikuisten Euroopan-mestaruuden voitettuaan loppuottelussa Turkin Fatih Cakiroglun. Hän uusi Euroopan-mestaruutensa myös seuraavana vuonna Ankaran kisoissa, missä loppuotteluvastustajana oli Ukrainan Vadim Tasojev. 

Ateenan olympialaisissa Gatsalov voitti niin ikään kultaa, loppuottelussa vastassa oli Uzbekistanin Magomed Ibragimov. 2005 Varnan EM-kisoissa Gatsalov jäi pronssille, mutta voitti jälleen kultamitalin syksyllä Budapestin MM-kisoista. Myös vuonna 2006 Gatsalov voitti niin EM- kuin MM-kultaa. 2007 Gatsalov voitti sarjansa maailmancupissa ja vei jälleen maailmanmestaruuden nimiinsä Bakun MM-kisoista. Myöhemmin syksyllä hän voitti kultaa myös sotilaiden MM-kisoista. 2008 Tampereen EM-kisoista Gatsalov saavutti pronssia. Häntä ei valittu Venäjän joukkueeseen Pekingin olympialaisiin. Herningin MM-kilpailuissa 2009 hän voitti jälleen maailmanmestaruuden. Moskovan MM-kilpailuissa 2010 hän sijoittui toiseksi. Budapestin MM-kilpailuissa 2013 hän voitti 120 kg:n sarjassa kultaa ja Taškentin MM-kilpailuissa 2014 hän saavutti 125 kg:n sarjassa pronssia.

## Lähteet
* FILA:n tietokanta
* http://ossetians.com/rus/news.php?newsid=462&f=22&PHPSESSID=81a6a6b38e9c2695e2701ed522b42903
Ehrenström

**Ehrenström** oli suomalainen Ruotsin vallan ja autonomian aikainen aatelissuku. Smålandilainen Nils Strömman (1641–1705) aateloitiin vuonna 1692 ja introdusoitiin Ruotsin ritarihuoneeseen sukuna numero 1242. Suomen ritarihuoneen järjestäytyessä vuonna 1818 suku sai järjestysnumeron 93. Suku sammui Suomessa vuonna 1863, kun Johan Albrecht Ehrenströmin poika Alexander Heribert Ehrenström kuoli naimattomana.

## Suvun jäseniä
* Johan Albrecht Ehrenström (1762–1847), Helsingin ja Oulun asemakaava-arkkitehti
* Marianne Ehrenström, (s. Pollet, 1773–1867), ruotsalainen kirjailija ja kamarineito

## Lähteet
Vesipallon Euroopan-mestaruuskilpailut

**Vesipallon Euroopan-mestaruuskilpailut** on joka toinen vuosi järjestettävä eurooppalaisten vesipallon maajoukkueiden arvoturnaus. Turnaus järjestettiin miehillä ensi kertaa vuonna 1926 ja naisilla 1985. Vuoteen 1997 saakka kilpailut järjestettiin uinnin EM-kisojen yhteydessä.

## Mitalimaat
### Miehet

### Naiset

## Lähteet
* Waterpolo / European Championships Men
* Waterpolo / European Championships Women

## Aiheesta muualla
Siirtoistutus

**Siirtoistutus** on prosessi, jossa eliö siirretään alueelle, jossa sitä ei esiinny ja jossa sen toivotaan muodostavan luonnollisesti lisääntyvän kannan. Siirrettävät eliöt (eläimet, kasvit) voivat olla joko tarhassa kasvatettuja tai muualla luonnosta pyydettyjä tai kerättyjä yksilöitä. Siirretty kanta on uudella alueellaan vieraslaji, jos sitä ei ole esiintynyt alueella aiemmin.

Eläinten siirtoistutuksia tehdään
* vähentyneen tai sukupuuttoon kuolleen kannan korvaamiseksi samalla (esimerkiksi lumileopardi, metsäpeura) tai sukulaislajilla  (euroopanmajava); tällöin kyseessä on palautusistutus
* riistakannan tai kalaston monipuolistamiseksi tai lisäämiseksi (fasaani, valkohäntäpeura, piisami)
* tuhoeläimeksi luokiteltavan lajin kannan rajoittamiseksi biologisessa torjunnassa

Eläinten siirtoistutukset olivat suosittuja 1800-luvulla ja 1900-luvun alussa. Nykyisin niitä tehdään vähän, sillä vieraslajit horjuttavat usein kohdealueen ekologista tasapainoa. Tällaiset ongelmat ovat olleet suurimpia Uudessa-Seelannissa sekä Australiassa, jonka luonto on järkkynyt muun muassa kettujen ja kaniinien takia.

## Lähteet
*
Silmälläpidettävä laji

**Silmälläpidettävä laji** on eliölaji, jonka populaatio on taantunut tai huomattavan harvalukuinen. Silmälläpidettäviksi luokitellaan myös huonosti tunnettuja lajeja ja lajeja, joiden elinympäristöt ovat uhattuina tai vähentyneet. Sen uhanalaisuusluokitus Kansainvälisen luonnonsuojeluliiton IUCN:n punaisessa listassa on NT, Near Threatened.

Suomen vuoden 2019 uhanalaisarvioinnissa 8,5 prosenttia arvioiduista eliöistä luokiteltiin silmälläpidettäviksi. Silmälläpidettäviksi luokiteltiin viisi nisäkäslajia, 34 lintulajia ja 10 kalalajia eli 12,6 prosenttia arvioiduista selkärankaisista. Näiden lisäksi silmälläpidettäviin luokiteltiin 8,5&nbsp;prosenttia arvioiduista selkärangattomista, 12,3&nbsp;prosenttia arvioiduista putkilokasveista, 4,9&nbsp;prosenttia arvioiduista sienistä, 13,6&nbsp;prosenttia arvioiduista jäkälistä, 6,6&nbsp;prosenttia arvioiduista sammalista ja 14,8&nbsp;prosenttia arvioiduista levistä. Esimerkkejä Suomessa silmälläpidettävistä lajeista ovat kampela, karhu, pohjannoidanlukko, päärynärisakas ja västäräkki.

## Katso myös
* Luettelo Suomessa silmälläpidettävistä putkilokasveista

## Lähteet

## Aiheesta muualla
Sisäinen kuormitus

**Sisäinen kuormitus** tarkoittaa vesistön pohjalle kertyneitä ravinteita ja niiden vapautumista takaisin veteen. Tätä tapahtuu usein kolmessa eri tilanteessa. Tavallisesti Suomen järvissä käynnistyy sisäinen kuormitus, jos pohjan lähellä alusvedessä happipitoisuus vähenee biologisen hajoitustoiminnan johdosta lähelle nollaa. Silloin pohjaan saostuneet fosforin oksidit alkavat muuttua liukoiseen muotoon ja kumpuavat takain järven vesipatsaaseen. Myös veden happamuustason kohoaminen arvoon pH9 aiheuttaa vastaavanlaisen ilmiön. Sedimenteissä elävät hyönteisten ja eräiden kalojen toiminta voi muokata sedimenttejä niin, että ravinteita vapautuu veteen. Pohjamutia penkovat särkikaloihin kuuluvat särki, lahna, suutari, pasuri ja ruutana.

## Katso myös

* Ulkoinen kuormitus

## Lähteet
Sosiaalinen kestävyys

**Sosiaalinen kestävyys** on yksi kestävän kehityksen neljästä osasta. Sosiaalisen kestävyyden tarkoituksena on taata, että kaikilla ihmisillä on mahdollisuus perustarpeisiin, kuten ruokaan, koulutukseen ja sananvapauteen.

Kansainvälinen energiajärjestö Ihan on selvittänyt mahdollisuuksia lisätä kehitysmaissa vielä sähköttä elävien ihmisten mahdollisuutta saada sähköä ilman hiilidioksidipäästöjen suurta kasvua. YK:n hyvinvointi-indeksi Iwi mittaa laajasti kaikkien maailman valtioiden osalta sekä taloudellista varallisuutta että luonnonvarallista pääomaa.

Yhdistyneiden kansakuntien elintarvike- ja maatalousjärjestö (FAO) selvittää humanitaarisen avun tarvetta, kun kriisien, kuten Ukrainan sodan myötä sellaiset seikat kuten markkinointiväylät ja elintarvikeketjut katkeavat tai niiden toiminta häiriintyy.

Kehitysmaiden asukkaiden hyvinvointia on pyritty parantamaan kehitysavun, kansainvälisen kaupan ja kansainvälisten investointien keinoin. OECD:n kehitysavun komitea DAC on yksi tärkeimmistä kehitysapua toimittavista tahoista. DAC:in kautta annettavaan kehitysapuun liittyvät sopimukset liittyvät OECD-maiden politiikkaan. Kehitysapu voi olla kahden maan välistä tai siinä voi olla useampia maita mukana. Kestävän kehityksen esteitä ovat sodat, muut konfliktit, luonnonkatastrofit ja epidemiat. Lisäksi maailman maiden erilaista asemaa varallisuuden suhteen lisävät sellaiset maailmankaupan käytännöt, jotka suosivat rikkaita maita. Kehitysavun pääasiallisin muoto on maatalouteen suuntautuva kehitysapu.   

## Lähteet
*
### Viitteet
Paini kesäolympialaisissa 2008

**[[Kesäolympialaiset 2008|Vuoden 2008 kesäolympialaisten]]** painikilpailut käytiin China Agricultural University Gymnasiumilla noin kolmen kilometrin päässä olympiakylästä. Kreikkalais-roomalaisessa ja vapaapainissa kilpailtiin seitsemässä ja naispainissa neljässä painoluokassa. Painikilpailut järjestettiin 12.–21. elokuuta.

## Mitalistit
### Kreikkalais-roomalainen paini

*Ruotsin Ara Abrahamian ei ottanut vastaan saavuttamaansa pronssimitalia, vaan heitti sen keskelle painimattoa palkintojenjakotilaisuuden aikana. Myöhemmin KOK tuomitsi Abrahamianin menettämään olympiapronssinsa myös virallisesti, syynä epäurheilijamainen käytös.

### Vapaapaini

* Alun perin kultaa 120-kiloisten sarjassa voittanut Uzbekistanin Artur Taimazov menetti mitalinsa vuonna 2017, kun hänen dopingnäytteensä oli tutkittu uudelleen ja siitä oli löytynyt merkkejä kiellettyjen aineiden käytöstä. Hylkäyksen myötä Kuuban Disney Rodríguez nousi viidenneltä sijalta pronssille.

### Naispaini

## Lähteet
* Olympic Games Greco-Roman Seniors 2008-08-12 Beijing (CHN) International Wrestling Database 
* Olympic Games Freestyle Seniors 2008-08-12 Beijing (CHN) International Wrestling Database 
* Olympic Games Female wrestling Seniors 2008-08-12 Beijing (CHN) International Wrestling Database 
* Wrestling at the 2008 Beijing Summer Games  Olympics at Sports-Reference.com 

### Viitteet
Georgette Leblanc

**Georgette Leblanc** (8. helmikuuta 1875 Rouen – 27. lokakuuta 1941 Cannes) oli ranskalainen sopraano, näyttelijä ja kirjailija. Hän oli Nobel-palkitun kirjailijan Maurice Maeterlinckin pitkäaikainen kumppani ja puoliso (1895–1918), jolle Maeterlinck omisti kirjansa *Le trésor des humbles* (1896) (*Köyhäin aarteet*, suom. F. E. Sillanpää). 

## Musiikillinen ura

Georgette Leblanc suoritti ensiesiintymisensä lyyrisenä laulajana Pariisin Opéra-Comique'ssa 23. lokakuuta 1892, Émile Zolan  tekstiin pohjautuvassa oopperassa *L'Attaque du Moulin*, johon musiikin oli säveltänyt Alfred Bruneau. LeBlanc esiintyi useissa päärooleissa Maeterlinckin teoksissa. Hänet kuitenkin hyllytettiin ehdottomasti tunnetuimman näytelmän *[[Pelléas et Mélisande]]* pohjalta tehdyn oopperan pääroolista 1902, kun rooli annettiin säveltäjä Claude Debussyn tahdosta Mary Gardenille. Kirjailija Maurice Maeterlinck kimpaantui asiasta ja loisti poissaolollaan oopperan esityksistä. Jean Sibelius sävelsi samaiseen näytelmään musiikkia, Opus 46 (1905).

## Kirjallinen ura

Georgette Leblanc kirjoitti lastenkirjoja, matkakertomuksia ja mm. kaksiosaisen, omaelämäkerrallisen teoksen "Souvenirs", jonka ensimmäinen osa julkaistiin vuonna 1931. Hän asui Maurice Maeterlinckin kanssa Nizzassa. Myöhemmän kumppaninsa kirjailija, kustannustoimittaja Margaret Andersonin kanssa hän asui Seine-Maritimessa. Sekä Anderson että Leblanc olivat kreikkalais-armenialaisen mystikko G. I. Gurdjieffin oppilaita, ja he kuuluivat Gurdjieffin erityiseen 'Köysi' -naisryhmään, johon kuului myös kirjailija Kathryn Hulme. Georgette oli kirjailija Maurice Leblancin sisar, Maurice tuli erityisesti tunnetuksi luomastaan  Arsene Lupin -romaanihahmosta. Jean Cocteau oli Georgetten läheinen ystävä.

### Kirjallinen tuotanto

## Elokuva

Yksi Georgette Leblancin uran huippukohtia oli pääosa Marcel L'Herbierin ohjaamassa elokuvassa "L' Inhuman" (1924). 

Leblanc sairastui syöpään ja hän kuoli Cannesissa Alpes-Maritimes -departementissa. Hänet on haudattu 'Notre Dame des Agnes' -hautausmaalle Margaret Andersonin viereen.

## Lisää aiheesta
*IMDb Profile Viitattu 2.8.2008
*Extracts from ''La Machine à Courage'', poimintoja Leblanc'n elämäkerran toisesta osasta  Viitattu 2.8.2008
* Gurdjieff International Review, Bob Baker; artikkeli Gurdjieff ja "Köysi" -ryhmän naiset. (englanniksi) Viitattu 2.8.2008
* Youtube: Katkelma elokuvasta L' Inhuman Viitattu 2.8.2008
* Leblancin kirjeitä ym. papereita  Elizabeth Jenks Clarkin Margaret Anderson -kokoelmassa Yalen yliopiston Beinecke Rare Book and Manuscript Library'ssa Viitattu 5.8.2008
* ''The Choice of Life'' online -kirja, Gutenberg-projekti
Sukupuuttovelka

**Sukupuuttovelka** tarkoittaa sitä, että vaikka joidenkin sukupuuttovaarassa olevien lajien elinympäristöjen muuttuminen loppuisikin, lajit katoaisivat. Tämä pätee nykyisessä sukupuuttoaallossa. Vaikka saastuttaminen lopetettaisiin heti, useita lajeja kuolisi vielä vuosikymmenien jälkeenkin saastuttamisesta ja ilmaston lämpenemisestä aiheutuneiden ilmiöiden takia.

## Lähteet
*
Suojaväri

**Suojaväri** tarkoittaa joillakin eliöillä esiintyvää maastoutumiseen soveltuvaa väritystä, jolla ne voivat välttää muita huomaamasta niitä. Usein suojaväri on suojakeino saalistajia vastaan. Pedolla suojaväri puolestaan estää saalista havaitsemasta sitä ja helpottaa näin saalistusta. Lumisilla alueilla valkea suojaväri on yleinen, kun taas rehevillä vihreillä alueilla monien lajien suojavärit ovat vihertäviä. Suojaväriin liittyy usein naamioivaa vaikutusta vahvistava kuviointi.

Erityisesti hyönteisillä esiintyy erittäin monipuolisia ja kirkkaitakin suojavärejä. Jotkin lajit eivät suojaudu ainoastaan värityksellään, vaan ovat kehittyneet myös muodoltaan muistuttamaan erehdyttävästi esimerkiksi oksanpätkää tai kasvin lehteä. Jotkin kukissa vierailevia hyönteisiä saalistavat hämähäkkilajit voivat vaihtaa väriään kukan mukaan valkoiseksi tai keltaiseksi. Nilviäisistä mustekalat ja matelijoista kameleontit tunnetaan kyvystään vaihtaa väriään ympäristön mukaan.

## Katso myös
*Huomioväri
*Mimikry
*Mimeesi

## Lähteet
*

## Aiheesta muualla

*Väitös: Eläinten värit suojaavat monin tavoin
Publius Licinius Crassus

**Publius Licinius Crassus** oli roomalainen nimi. 

Sitä ovat kantaneet muun muassa:

* Publius Licinius Crassus, vuoden 205 eaa. konsuli sekä *[[pontifex maximus]]* ja kensori.
* Publius Licinius Crassus, konsuli vuonna 171 eaa.
* Publius Licinius Crassus Dives Mucianus, vuoden 132 eaa. konsuli ja *pontifex maximus*. Kuoli taistelussa.
* Publius Licinius Crassus Dives, vuoden 97 eaa. konsuli ja 89 eaa. kensori.  Kuoli 87 eaa.
* Publius Licinius Crassus, Marcus Licinius Crassuksen vanhin poika. Kuoli Carrhaen taistelussa vuonna 53 eaa.
Uinnin pitkän radan Euroopan-mestaruuskilpailut 1997

**Uinnin pitkän radan Euroopan-mestaruuskilpailut** järjestettiin vuonna 1997 23. kertaa. Kilpailut pidettiin Espanjan Sevillassa 13.–24. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt, taitouinti ja vesipallo.

Kilpailuissa tehtiin kaksi Euroopan ennätystä, Unkarin Ágnes Kovács naisten 200 metrin rintauinnissa sekä Venäjän miesten joukkue 4 × 100 metrin vapaauintiviestissä.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Uinnin, avovesiuinnin, uimahyppyjen ja taitouinnin tulokset  
*Vesipallon tulokset
Suojeluohjelma

**Suojeluohjelma** on ohjelma, jonka tarkoitus on elinympäristötyypin suojeleminen. Tällainen suojeluohjelma voi suojella esimerkiksi Itämerta, soita tai vaikkapa vanhoja metsiä.

## Katso myös
*Suojelualue
*Suojelusuunnitelma

## Lähteet
*
Jesse Saarinen (jalkapalloilija)

**Jesse Saarinen** (s. 12. helmikuuta 1989 Turku) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Saarinen debytoi pääsarjatasolla Turun Palloseuran riveissä 23. heinäkuuta 2008 ottelussa Vaasan Palloseuraa vastaan.

## Aiheesta muualla
* Saarinen Turun Palloseuran sivuilla 
* Saarinen Veikkausliigan sivuilla
Fosforipentoksidi

**Fosforipentoksidi** on fosforin ja hapen muodostama kemiallinen yhdiste, jonka kemiallinen kaava on P2O5. Sitä muodostuu fosforin palaessa, jolloin se yhtyy happeen seuraavasti:

P4 + 5 O2 → 2 P2O5.

Fosforipentoksidi on tavallisissa lämpötiloissa kiinteää valkoista ainetta, joka yleensä esiintyy jauheena. Se sublimoituu 360&nbsp;°C:n lämpötilassa. Sillä on useita kidemuotoja. Tavallisimmassa kidemuodossa se on dimeerisenä, jolloin sen kemiallinen kaava olisi oikeastaan kirjoitettava muotoon P4O10. Se voi muodostaa myös polymeerejä.

Fosforipentoksidi on vahvasti hygroskooppinen aine ja erityisen tehokas kuivausaine. Se reagoi veden kanssa muodostaen fosforihappoa seuraavasti:

P2O5 + 3 H2O → 2 H3PO4.

Fosforipentoksidi on siis fosforihapon anhydridi. Jos vettä on vain niukasti, voi tavallisen fosforihapon eli *ortofosforihapon* ohella syntyä myös *metafosforihappoa* HPO3.

## Aiheesta muualla
*
Eugène Dubois

**Marie Eugène François Thomas Dubois** (28. tammikuuta 1858 – 16. joulukuuta 1940) oli alankomaalainen antropologi ja geologi, joka etsi jäänteitä nykyisen Indonesian alueelta. Hän tuli tunnetuksi homo erectuksen löytäjänä.

Duboisista tehtiin Amsterdamin yliopiston kunniatohtori vuonna 1897, ja kaksi vuotta myöhemmin hänestä tuli professori.
Tipula recondita

***Tipula recondita*** on hiljattain löydetty vaaksiaislaji, joka tunnetaan Suomesta ja Venäjältä.

Kaksisiipisiin kuuluva hyönteinen kuvattiin tieteelle uutena lajina vuonna 2012. Sen löysi Suomesta Kittilästä alun perin Turun yliopiston tohtoriopiskelija Jukka Salmela. Löydön vahvistivat muut tutkijat. Hyönteisen siiven pituus on noin 12&nbsp;mm. Lajin toinen tunnettu esiintymispaikka on Venäjän kaukoidässä lähellä Korean rajaa.

## Lähteet
Suojavyöhyke

**Suojavyöhyke** tai **suojakaista** on viljellyn alueen vieressä oleva maakaistale, jolla kasvatetaan monivuotisia kasveja maanviljelyn aiheuttamien ympäristöhaittojen vähentämiseksi. Erityisesti suojavyöhykkeitä sijaitsee vesistöjen suuntaisesti jokien ja järvien varsilla. Suojavyöhyke voi olla kesannolla oleva tai pusikoitumaan päästetty kaistale.

Suojavyöhyke vähentää ravinteiden ja pintamaan valumista viljelyalueelta pois. Kun pintamaata valuu jokeen vähemmän, vesi on kirkkaampaa ja pintamaata ei sedimentoidu vesistön pohjaan yhtä paljon. Myöskään mereen tai järveen laskiessa joki ei samenna suurempaa vesistöä samalla lailla.

Suojavyöhyke myös pienentää vesistöjen ravinnekuormitusta ja sitä kautta vähentää vesistöjen rehevöitymistä. Rehevöitymisen vähentämisessä suojakaistaleet ovat tärkeässä osassa lannoitteiden käytön vähentämisen ja jätevesien puhdistamisen ohella.

## Lähteet
* 

### Viitteet
Uinnin pitkän radan Euroopan-mestaruuskilpailut 1999

**Uinnin pitkän radan Euroopan-mestaruuskilpailut** järjestettiin vuonna 1999 24. kertaa. Kilpailut pidettiin Turkin Istanbulissa 22. heinäkuuta – 1. elokuuta. Kilpailujen järjestäjänä toimi Euroopan uimaliitto LEN. Uintiin tulivat uusina 50 metrin matkat selkä-, rinta- ja perhosuinnissa. 50 metrin, 100 metrin ja 200 metrin matkoilla otettiin käyttöön välierät. Myös yhden lähdön sääntö otettiin käyttöön, eli jo ensimmäisestä aavistuslähdöstä seurasi kilpailusta sulkeminen.

Vuoden 1999 kilpailuihin osallistui ennätykselliset 986 urheilijaa 42:sta maasta. Kisoissa tehtiin kaksi maailman- ja kahdeksan Euroopan ennätystä. Kilpailujen suurin menestyjä oli Alankomaiden Pieter van den Hoogenband, joka voitti kuusi kultamitalia. Kisoihin osallistuneista maista eniten mitaleita keräsi 36 mitalia (12 kultaa, 13 hopeaa, 11 pronssia) saavuttanut Saksa ennen Venäjää (24 mitalia) ja Alankomaita (13 mitalia).

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

## Mitalitaulukko

## Lähteet
*Tulokset
Halokliini

**Halokliini** on vesistöissä suolaisuuden harppauskerros eli kerros, jossa suolaisuus muuttuu voimakkaasti pystysuunnassa. Koska suolaisuus määrää yhdessä lämpötilan ja paineen kanssa meriveden tiheyden, suolaisuuden erot vaikuttavat veden kerrostuneisuuteen: tiheä suolainen ja kylmä vesi vajoaa harvan makean ja lämpimän veden alle. Jos eri vesikerrosten välillä on voimakas suolaisuusero, muodostuu halokliini. Halokliini on normaalisti termokliinia eli lämpötilan harppauskerrosta voimakkaampi.

Suolaisuuseroja voivat merissä aiheuttaa jokivalunta, joka tuo meriin makeaa vettä, sadanta, joka makeuttaa pintakerrosta ja haihdunta, joka tekee siitä suolaisemman. Lisäksi merijään muodostuminen tekee veden pintakerroksesta suolaisemman, sillä jää hylkii suolaa. Vastaavasti jään sulaminen makeuttaa pintakerrosta.

Joillain merialueilla, kuten Pohjoisella jäämerellä, pintakerros on alempia vesikerroksia kylmempi. Tämä on mahdollista, koska pintavesi on syvää vettä makeampaa: halokliini pitää vesipatsaan stabiilina. Pohjoisella jäämerellä halokliini on tärkeä merijään muodostumisen kannalta, sillä se eristää alemmat, lämpimämmät vesikerrokset pintavedestä.

Myös Itämeressä on voimakas, pysyvä halokliini 50–80 metrin syvyydessä. Mereen tulee Tanskan salmien kautta suolaista valtamerivettä, joka painuu Itämeren makeamman murtoveden alapuolelle. Suuri jokivalunta taas makeuttaa meren pintakerrosta. Halokliini estää meren pohjakerrosten sekoittumisen pintaveden kanssa. Jos suolapulsseja valtamerestä ei tule, syvänteisiin voi muodostua happikato.

## Lähteet
Félicia Ballanger

**Félicia Ballanger** (s. 12. kesäkuuta 1971 La Roche-sur-Yon) on ranskalainen ratapyöräilijä, olympiavoittaja.

Ballanger on saavuttanut 1 kilometrin sprintistä olympiakultaa Atlantasta 1996 ja Sydneystä 2000. Sydneyn kisoista hän saavutti kultamitalin myös 500 metrin aika-ajossa. Lisäksi hän on voittanut viisi kertaa peräkkäin sprintin ja 500 metrin aika-ajon maailmanmestaruuden (1995, 1996, 1997, 1998 ja 1999).

## Lähteet
*Databaseolympics.com
Finnish Hot Rod Association

**Finnish Hot Rod Association ry** (lyh.**FHRA**) on vuonna 1972 perustettu suomalainen harrasteajoneuvojärjestö ja kiihdytysajon virallinen lajijärjestö Suomessa. FHRA on tunnettu etenkin hot rod- ja amerikanautoyhdistysten kattojärjestönä. 

## Tapahtumat ja toiminta
FHRA:n tunnetuin tapahtuma on vuodesta 1978 alkaen järjestetty American Car Show, joka pidetään vuosittain Helsingin Messukeskuksessa. 1990-luvulta alkaen tapahtuman ajankohdaksi on vakiintunut pääsiäisviikonloppu. Aiemmin nelipäiväinen tapahtuma muuttui kolmepäiväiseksi vuonna 2017. Pääsiäisen suurnäyttelyn ohella yhdistys on järjestänyt aiemmin kokoontumisajoja Alahärmässä ja nykyisin järjestää harrasteajoneuvotapaamisia kesäaikaan Malmin lentökentällä Helsingissä. Lisäksi FHRA järjestä perinteisesti jokamiehen kiihdytystapahtumia.

Vuonna 2004 autorekisterikeskus hyväksyi FHRA:n viralliseksi museoajoneuvotarkastuksen tekijäksi ja lausunnonantajaksi. FHRA on myös liikenneministeriön virallinen lausunnonantaja liittyen uusiin lakiesityksiin jotka koskevat harrasteajoneuvojen rakentelu- ja verouudistuksia.

## Historiaa
FHRA piti Suomen ensimmäiset kiihdytyskilpailut Keimolan moottoriradalla 1975

## Lähteet
* FHRA ry:n sivut http://www.fhra.fi/fhra/info.html 

### Viitteet

## Aiheesta muualla
Suotyyppi

**Suotyyppi** on samankaltaisten kasvupaikkatekijöiden ja samankaltaisen suokasvillisuuden luonnehtima suokuvio (eli maastokuvio suolla), jossa kasvaa ekologisilta vaatimuksiltaan samankaltaisia suokasveja. Pääsuotyypit ovat räme, neva, korpi, letto, luhta ja lähteikkö.

*Suoyhdistymä* on suo, joka koostuu vähintään kahdesta metsätyyppiopin mukaisesta suotyypistä. Suomen suoyhdistymät on tyypitelty kolmeksi suoyhdistymätyypiksi, jotka ovat aapasuo, keidassuo ja palsasuo.

## Katso myös
* Metsätyyppioppi
* Erotuslaji eli opaskasvi

## Lähteet

## Aiheesta muualla
*
*Seppä, Heikki: Soiden maa. Teoksessa: 
*Pohjois-Karjalan koulutuskuntayhtymä (PKKY): MetsäVerkko, Suotyypit
S/S Halla XVII

**S/S Halla XVII (HALLA 17)** on höyrylaiva, joka on rakennettu vuonna 1908 Kotkan rauta Oy:n telakalla Kotkassa. Alus rakennettiin alun perin höyryhinaajaksi Halla osakeyhtiön käyttöön. *Halla XVII* purjehti aluksi Kotkan vesillä ja myöhemmin Saimaalla. Nykyisin alus on yksityisomistuksessa Saimaalla. Se kuuluu Museoviraston perinnelaivarekisteriin ja Suomen Höyrypursiseuran alusrekisteriin. 

## Historia
Kotkassa *Halla XVII* hinasi muun muassa sahatavaraa proomuissa Hallan saarelta redillä odottaville laivoille. Suomen sisällissodan viimeisinä päivinä toukokuussa 1918 aluksella evakuoitiin Kotkan punaisia Kronstadtin kautta Pietariin. Sen mukana pakenivat Venäjälle muun muassa Hannes Järvimäki ja Otto Kalvitsa.

Kotkan sahan uuden lastauslaiturin ja 7 metrin väylän valmistumisen myötä *Halla XVII* siirtyi pysyvästi Saimaalle linjahinaajaksi. "Seitsemäntoista" hinasi nippulauttoja Joensuusta Ristiinan kaakkoispuolelle Orraintaipaleeseen, josta tuolloin jo Kymin Osakeyhtiöksi muuttunut omistaja siirsi puutavaraa Saimaalta Kymijoen vesistön puolelle.

1960-luvun puolivälissä alukseen tehtiin merkittäviä korjaustöitä, mutta vuosikymmenen loppupuolella se jäi virkaveljiensä tavoin seisomaan. Vuonna 1971 alus siirtyi yksityisomistukseen.

## Tekniset tiedot
* **Rakennuspaikka**: Kotkan Rauta Oy, Kotka
* **Rakennusvuosi**: 1908
* **Rakennusaine:** Teräs
* **Pituus:** 21,90 m
* **Leveys:** 4,83 m
* **Syväys:** 2,10 m
* **Koneen tyyppi: Co**mpound-höyrykone
* **Koneen teho:** 192 ihv
* **Nopeus:** 12 solmua
* **Kattila:** 83 m²
* **Polttoaine:** Puu

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 
### Viitteet

## Aiheesta muualla
* Suomen Höyrypursiseura
* Saimaan höyrymatkat 
* Suomen kauppalaivatietokanta laivakortti 4525
* Halla XVII blogi
Syrjäyttävän kilpailun periaate

**Syrjäyttävä kilpailu** on kilpailua, jossa kahdella lajilla on sama ekologinen lokero. Ne eivät siten voi elää samassa ympäristössä, sillä niiden välille muodostuu kilpailua, joka syrjäyttää lopulta toisen lajin. Syrjäyttävän kilpailun periaatteen mukaan tämä toisen lajin häviäminen alueelta tapahtuu väistämättä jossain vaiheessa.

## Lähteet
Åfjord

**Åfjord** on kunta Trøndelagin läänissä Norjassa. Åfjord perustettiin vuonna 1838, jolloin Norjassa otettiin käyttöön kunnallishallinto. Jøssundin kunta erotettiin Åfjordista 1896 ja Stoksundin kunta yhdistettiin siihen 1964. Vuoden 2024 alussa kunnassa oli 4&nbsp;339 asukasta.

Åfjordin hallinnollinen keskus on samanniminen taajama, joka tunnetaan myös nimellä Årnes. Suhteessa väkilukuun Åfjordissa on paljon vapaa-ajan asuntoja, joiden määrä on ollut viime vuosina kasvussa.

## Kuvia

Åfjord kirke 2013.jpg|Åfjordin kirkko
Roan kirke fra RA.jpg|Roanin kirkko
Stokkoybrua.JPG|Stokkøyn silta


## Tunnettuja henkilöitä
* Johan Strand Johansen (1903–1970), poliitikko
* Einar Hole Moxnes (1921–2006), poliitikko

## Lähteet
Linda Hardy

**Linda Hardy** (s. 11. lokakuuta 1973) on ranskalainen missi, näyttelijä ja juontaja. Hän voitti Miss France -kilpailun vuonna 1992. Hän on sittemmin esiintynyt televisiossa juontajana ja sarjoissa, mutta on ollut myös useissa elokuvissa, kuten vuoden 2004 tieteiselokuvassa *[[Immortal (elokuva)|Immortal]]*.

## Valikoitu filmografia
* *[[Des amours, désamour]]*, Julie (2017)
* *[[Mon poussin]]*, Jeanne, (2017)
* *[[La Vie à une]]*, Karine, (2008)
* *[[Tu peux garder un secret?]]*,  Nina, (2007)
* *[[Le Fantôme du lac]]*, Jeanne, (2006)
* *[[Immortal (elokuva)|Immortal]]*, Jill, (*Immortel (ad vitam)*, 2004)
* *[[Le Souffleur]]*, Clara, (2003)
* *[[Recto / verso]]*, Anne, (1999)
Lähde: 

## Lähteet

## Aiheesta muualla
*
Clock (yhtye)

**Clock** oli brittiläinen vuosina 1993–1999 toiminut yhtye, joka teki elektronista musiikkia. 

Yhtyeen debyyttisingle oli "*Holding On*", joka julkaistiin lokakuussa 1993. Muita yhtyeen tekemiä kappaleita ovat muun muassa "*The Rhythm*", "*Everybody*" ja "*Axel F*".

## Diskografia

### Singlet

### Albumit
Jyväskylän Kenttäurheilijat

**Jyväskylän Kenttäurheilijat r.y.** (**JKU**) on vuonna 1938 perustettu jyväskyläläinen yleisurheiluseura. Se kuuluu sekä Suomen suurimpien (yli 1000 lisenssiurheilijaa) että maan parhaimpien yleisurheiluseurojen joukkoon (Kalevan maljan voitto 2014, 2015, 2017, 2018, 2019, 2020 ja 2022 sekä SUL:n Seuraliigan (seuraluokittelun) voitto vuosina 2014–2015 ja 2017–2022). Seuran puheenjohtajana toimii Pasi Valoranta.

## Merkittävät urheilijat
### Olympiaurheilijat
Jyväskylän Kenttäurheilijoita on edustanut seitsemän olympiaurheilijaa. Toivo Hyytiäinen ja Eino Leppänen kilpailivat Helsingin olympialaisissa 1952, Reijo Höykinpuro ja Olavi Manninen Rooman olympialaisissa 1960, Pentti Rummakko Méxicon olympialaisissa 1968, Reino Paukkonen Münchenin olympialaisissa 1972 ja Osku Torro Lontoon olympialaissa 2012.

## Suomen mestarit
Suomen mestaruuden Kalevan kisoissa, maratonilla tai moniotteluissa ovat voittaneet seuraavat Jyväskylän Kenttäurheilijoita edustaneet urheilijat:

* Kalevi Huttunen (100 m 1946, 1948)
* Toivo Hyytiäinen (keihäs 1950, 1951, 1953, 1954)
* Reijo Höykinpuro (5 000 m 1960, 1962, 10 000 m 1962)
* Markus Kahma (10-ottelu 1964)
* Kalevi Ihaksi (maraton 1966, 1967)
* Erik Gustafsson (100 m 1967)
* Matti Tuura (1 500 m 1968)
* Pentti Rummakko (maraton 1968, 1969, 1971)
* Reino Paukkonen (maraton 1972, 1973)
* Ritva Valkeinen (100 m aidat 1984)
* Harri Kivelä (100 m 1995, 1997, 200 m 1998)
* Johanna Manninen (100 m 2007)
* Petteri Monni (400 m aidat 2010, 2011, 2013, 2016)
* Osku Torro (korkeus 2010, 2012)
* Sami Itani (10-ottelu 2011, 2012)
* Hanna-Maari Latvala (100 m: 2012, 2013, 2014, 2015, 2017; 200 m: 2012, 2013, 2014, 2015, 2017, 2019)
* Miika Takala (maraton 2013)
* Emmi Mäkinen (pituushyppy 2014)
* Elmo Lakka (110 m aidat 2015, 2016, 2017, 2018, 2019, 2020, 2021, 2022)
* Jaakko Nieminen (maraton 2015, 2017, 2018, 2019, 2020)
* Nooralotta Neziri (100 m aidat 2018)
* Viljami Kaasalainen (100 m 2020; 400 m 2022)
* Anniina Kortetmaa (100 m 2022; 200 m 2020, 2022)
* Eemil Helander (estejuoksu 2021, 5 000 m 2021)

Lähde

## Saavutukset
### Joukkuemestaruudet
* Kalevan malja **(7)**: 2014–2015, 2017–2020, 2022
* Seuraliigan voitto **(8)**: 2017–2024
* Kultainen Juoksija **(10)**: 2013–2017, 2019–2023

## Lähteet

## Aiheesta muualla
*Jyväskylän Kenttäurheilijoiden verkkosivu
*Jyväskylän Kenttäurheilijoiden Facebook-sivu
*Jyväskylän Kenttäurheilijoiden Twitter-sivu
Säästöpuu

**Säästöpuu** tai **jättöpuu** on puu, joka jätetään hakkuussa pystyyn turvaamaan metsän biodiversiteettiä eli monimuotoisuutta. Säästöpuut ovat tavallisesti eri ikäisiä ja eri lajeihin kuuluvia, ja näin ne antavat ravintoa useille uhanalaisille hyönteisille ja sienille. Avohakkuussa säästöpuita jätetään keskimäärin 12 kappaletta hehtaarille (2006)

## Lähteet
Vestby

**Vestby** on kunta Akershusin läänissä Norjassa. Se perustettiin vuonna 1838. Hølenin kunta yhdistettiin siihen vuonna 1943 ja Sonin kunta vuonna 1964. Vuoden 2023 alussa Vestbyssä oli 19&nbsp;089 asukasta.

Kuntakeskus Vestbyn lisäksi kunnassa on kaksi taajamaa, Hølen ja Bjerkeskaug. Lisäksi Mossin taajama ulottuu Vestbyn puolelle. Vestby sijaitsee lähellä Osloa, ja sen väestö on kasvussa.

## Media
Paikallislehti *[[Vestby Avis]]* ilmestyy torstaisin.

## Kuvia

Vestby kirke i Akershus.JPG|Vestbyn kirkko
Vestby stasjon TRS 070403 002.jpg|Vestbyn asema Østfoldin radan varrella.
Vestby rådhus 20.04.2024.jpg|Kunnantalo


## Tunnettuja henkilöitä
* Johan Herman Wessel (1742–1785), kirjailija
* Jon Sundby (1880–1972), poliitikko

## Lähteet
Taloudellinen kestävyys

**Taloudellinen kestävyys** on yksi kestävän kehityksen osa-alueista. Se tarkoittaa uusiutumattomien luonnonvarojen kohtuullista käyttöä ja jätteiden synnyn minimointia. Taloudellinen kestävyys voidaan saavuttaa tehokkaan kierrätyksen ja uusiutuvien luonnonvarojen käytön avulla.

Kierrätyskeskuksissa eritellään käyttökelpoiset käytetyt tavarat, joita voidaan vielä myydä ja käyttökelvottomat tavarat, jotka menevät kierrätettäviksi. Kierrätystoiminnan toimivuutta varten on kehitetty logistiikkatekniikkaa.

Nykyisin pyritään hiilineutraaliin energiankäyttöön samalla kun fossiilisten polttoaineiden käyttöä pyritään vähentämään. Tähän pyritään muun muassa kehittämällä sähköautoja ja aurinkoenergian käyttöä. Myös vesivoima on sähkönlähde, jossa käytetään uusiutuvia luonnonvaroja.

Tieteilijät ovat laskeneet eri toimintojen hiilijalanjälkeä erilaisten ilmastoyksiköiden avulla ja näin on pystytty selvittämään hiilipäästöjen vähentämisen mahdollisuuksia. On myös kehitetty tapoja lisätä luonnollisten hiilinielujen, kuten metsien puolesta kestävää kehitystä.

Hiilijalanjälki on jonkin tuotteen, palvelun tai toiminnan ilmastokuorma eli sen määrittäminen ilmaisee, kuinka paljon kyseinen asia tuottaa kasvihuonekaasuja. Hiilikädenjälki taas ilmaisee, kuinka paljon jokin asia vähentää kasvihuonekaasuja. Hiilinielu on yleensä metsä tai muu biomassasta muodostuva kokonaisuus, joka vähentää ilman hiilidioksidipäästöjä kasvien yhteyttämisen myötä. Maailmanlaajuisesti metsäkato, jota maan lisääntynyt käyttö maatalouteen ja rakentamiseen on lisännyt, lisää ihmisen toiminnan hiilikuormitusta. Joskus on suunniteltu keinotekoisten hiilinielujen tekemistä, jolloin on ajateltu hiilidioksidin sitomista joihinkin paikkoihin maan alle tai meriin.

## Lähteet
Kommunikatiivinen rationalismi

**Kommunikatiivinen rationalismi** on teoria tai joukko teorioita, joka pyrkii selittämään inhimillistä järjellisyyttä onnistuneen kommunikaation tuloksena. Teoriat yhdistetään Karl-Otto Apeliin ja Jürgen Habermasiin, heidän kehittämäänsä universaalipragmatiikkaan sekä johdannaisteorioihin diskurssietiikasta ja järjellisestä jälleenrakennuksesta. 

Näiden teorioiden mukaan järjellisyyden mahdollisuus on sisäänrakennettuna kommunikaatiossa. Tämän väitteen mukaisesti Habermas on muodostanut käsityksen kommunikatiivisesta järjellisyydestä, joka johtuu tästä epäsuorasta potentiaalista ja muotoutuu selkeäksi tiedoksi. Tavoitteena on muuntaa epäsuora taitotieto suoraksi tietotaidoksi. Ilmiöt, joita pyritään selventämään, ovat *intuitiiviseti hallittuja sääntöjä [[Ymmärrys|ymmärryksen]] saavuttamiseksi ja [[Keskustelu (kommunikaatio)|keskustelun]] käymiseksi*. Lopputulos on monimuotoinen konsepti perusteista, jotka Habermasin mukaan pätevät suurimpaan osaan 1900 -luvun merkittävistä filosofisista suuntauksista, samalla välttäen postmodernismille luonteenomaisen suhteellisuuden ja jotka tuottavat normeja kriittiselle arvioinnille. (Habermas, 1992)     

## Lähteet
* 
* 

## Aiheesta muualla
* Information, Éthique Rationnelle et Intelligence Collective
Ruskovalmuska

**Ruskovalmuska** (*Tricholoma albobrunneum*) on kastanjanruskea myrkyllinen sienilaji. Sienellä on valkoiset heltat ja niissä punaisiaä täpliä. Sienen jalka on punaruskea. Sieni kasvaa mäntykankailla, hiekkamailla ja teiden varsilla koko Suomessa. Sitä ei pidä sekoittaa syötäviin valmuskalajeihin.

## Lähteet
Hukkapeitto

**Hukkapeitoksi** kutsutaan markkinointikielessä sitä osaa mainoksen nähneistä tai kuulleista ihmisistä, jotka eivät kuulu mainostajien tavoittelemaan kohderyhmään.

## Aiheesta muualla
* Mediaopas.comin sanasto
Suomuvyöseitikki

**Suomuvyöseitikki** (*Cortinarius pholideus*, aikaisemmin "suomuvöinen seitikki") on tummanruskea, lakistaan pienisuomuinen seitikkilaji. Lakki on leveydeltään 2–9 senttimetriä. Heltat ovat melko tiheät, aluksi vaaleanruskeat ja muuttuvat sienen iän myötä kanelinruskeiksi ja saavat violetin sävyjä. Malto on kellanvalkeaa tai harmaanruskeaa. Jalka on 5–12 senttimetriä pitkä, tasapaksu tai nuijamainen ja suomuinen. Väriltään se on aluksi violetti ja myöhemmin vaalea. Jalassa olevista seittivöistä ylin on usein niin paksu, että sitä voidaan pitää renkaana. Suomuvyöseitikki ei ole ruokasieneksi. Se on yleinen koko Suomessa, ja se kasvaa soiden laidoilla, kangasmetsissä ja lehdoissa usein koivun seuralaisena. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Suomuvyöseitikki (''Cortinarius pholideus'')
* MycoBank.org: ''Cortinarius pholideus'' 
* BioLib.cz: ''Cortinarius pholideus''
Helokkaseitikki

**Helokkaseitikki** (*Cortinarius humicola*) on kellertävä, pyökin seurassa viihtyvä seitikkilaji. Sen lakki on selvän kartiomainen. Heltat ovat aluksi vaaleat, ja muuttuvat sienen vanhetessa ruskeiksi. Sienen jalka on kellertävä ja ruskeasuomuinen. Laji ei ole ruokasieni. Helokkaseitikki on keskieurooppalainen laji, eikä sitä ole löydetty Suomesta.

## Lähteet

## Aiheesta muualla
* Valokuva (nuoria sieniä)
* Valokuva (vanha sieni)
Melanismi

**Melanismi** on eliön fenotyyppi, jossa yksilön pigmentti on joko kokonaan tai lähes kokonaan musta. Melanismi aiheutuu melaniiniväriaineesta, kun sen puute puolestaan aiheuttaa albinismia.

Melanismi syntyy yleensä mutaation takia, mutta se voi aiheutua myös muista tekijöistä. Tällainen tekijä voi olla esimerkiksi altistuminen epänormaalille lämpötilalle raskauden aikana, mikä voi saada aikaan hetkellisen muutoksen geenien transkriptiossa tai translaatiossa. Ihmisen toimetkin voivat saada aikaan melanismia, jota kutsutaan teollisuusmelanismiksi.